**JELGAVAS PILSĒTAS PAŠVALDĪBAS 2014.GADA 18.NOVEMBRA SAISTOŠO NOTEIKUMU Nr.14-27 „GROZĪJUMI JELGAVAS PILSĒTAS PAŠVALDĪBAS 2011.GADA 28.APRĪĻA SAISTOŠAJOS NOTEIKUMOS NR.11-14 „JELGAVAS PILSĒTAS PAŠVALDĪBAS PELDVIETU LIETOŠANAS UN APSAIMNIEKOŠANAS NOTEIKUMI”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Saistošie noteikumi „Grozījumi Jelgavas pilsētas pašvaldības 2011.gada 28.aprīļa saistošajos noteikumos Nr.11-14 „Jelgavas pilsētas pašvaldības peldvietu lietošanas un apsaimniekošanas noteikumi”” (turpmāk – Saistošie noteikumi) izstrādāti, pamatojoties uz likuma „Par pašvaldībām” 43.panta pirmās daļas 2.punktu un Ministru kabineta 10.01.2012. noteikumu Nr.38 „Peldvietu izveidošanas un uzturēšanas kārtība” 12.8. un 14.punktu.  Ņemot vērā to, ka Ministru kabineta 10.01.2012. noteikumi Nr.38 „Peldvietu izveidošanas un uzturēšanas kārtība”, paredz apsaimniekotājam nodrošināt, lai peldvietā neuzturētos un netiktu vesti pastaigā un peldināti dzīvnieki, Saistošajos noteikumos nepieciešams izdarīt atbilstošus grozījumus. |
| 2. Īss projekta satura izklāsts | Tiek veikti grozījumi Saistošo noteikumu izdošanas tiesiskajā pamatojumā un papildināts Saistošo noteikumu 7.punkts. |
| 3. Normatīvā akta projekta būtība | Sabiedriskās kārtības nodrošināšana un piesārņojuma novēršana Jelgavas pilsētas peldvietās. |
| 4. Informācija par plānoto projekta ietekmi uz budžetu | Nav ietekmes |
| 5. Normatīvā akta ietekme uz sabiedrību | Nav ietekmes |
| 6. Informācija par administratīvajām procedūrām | Saistošo noteikumu izpildi nodrošinās Jelgavas pilsētas pašvaldība. |
| 7. Informācija par konsultācijām ar sabiedrības pārstāvjiem | Grozījumi Saistošajos noteikumos izstrādāti saskaņā ar sabiedrības ierosinājumu. |
| 8. Sabiedrības informēšana par normatīvo aktu | Saistošie noteikumi tiks publicēti oficiālajā izdevumā „Latvijas Vēstnesis”, Vides aizsardzības un reģionālās attīstības ministrijas mājas lapā, portālā [www.likumi.lv](http://www.likumi.lv), vietējā laikrakstā „Jelgavas Vēstnesis” un Jelgavas pilsētas mājas lapā [www.jelgava.lv](http://www.jelgava.lv/). |

Jelgavas pilsētas domes priekšsēdētājs A.Rāviņš